Ξεπέρασε κάθε όριο η αναρχική ομάδα Ρουβίκωνας. Μέλη της πραγματοποίησαν «έφοδο» έξω από την οικία του Προέδρου της Δημοκρατίας Προκόπη Παυλόπουλου στις 19: 10 σήμερα το απόγευμα και αφού πέταξαν φέϊγ βολάν, διέφυγαν ανενόχλητοι.

Σύμφωνα με όσα έχουν γίνει γνωστά, οι δράστες επέβαιναν σε τέσσερα δίκυκλα, πλησίασαν το σπίτι του κ. Παυλόπουλου στο Ψυχικό και αφού πέταξαν τα φέιγ βολάν, διέφυγαν.

Δεν έχει γίνει ακόμη γνωστό αν έχουν υπάρξει συλλήψεις ή προσαγωγές.

Την ευθύνη για την καταδρομική επίθεση ανέλαβε με κείμενό του σε ιστοσελίδα του αντιεξουσιαστικού χώρου, ο «Ρουβίκωνας», καλώντας σε αποχή από τις εκλογές.